**Revista Presei**

**28 august 2014**

|  |  |  |
| --- | --- | --- |
| **Pagina** | **Publicaţie** | **Titlu** |
| **2** | **Adevarul** | **Persoanele cu dizabilităţi se pot înscrie la cursuri gratuite de formare profesională** |
| **2** | **Libertatea** | **Cursuri gratuite de formare profesională** |
| **3** | **Rina** | **Mii de cereri de protecţie în cazuri de violenţă domestică** |

**Adevarul**

**Persoanele cu dizabilităţi se pot înscrie la cursuri gratuite de formare profesională**
Persoanele cu dizabilităţi din sectorul 6 al Capitalei se pot înscrie la cursurile gratuite pentru formarea profesională în mai multe domenii. Ştiri pe aceeaşi temă Restaurantul din „Seinfeld“, dat în judecată pentru că nu are facilită... În cadrul proiectului „Şanse egale în comunitatea noastră“,derulat de Direcţia Generală de Asistenţă Socială şi Protecţia Copilului Sector 6, persoanele cu dizabilităţi sunt invitate să se înscrie la cursuri de formare profesională pentru următoarele meserii: lucrător în comerţ, legător manual, mercantizor, confecţioner asamblor articole textile, peisagist floricultor. Cursurile sunt gratuite, toţi participanţii primind un suport financiar în valoare de 500 lei lunar pe durata frecventării lor şi diplome de calificare recunoscute de către Ministerul Muncii, Protecţiei Sociale, Familiei şi Persoanelor Vârstnice şi de către Ministerul Educaţiei Naţionale prin Autoritatea Naţională pentru Calificări. Proiectul „Şanse egale în comunitatea noastră“ este implementat prin intermediul unei finanţări nerambursabile acordată din Fondul Social European (FSE) prin Programul Operaţional Sectorial Dezvoltarea Resurselor Umane 2007- 2013, axa prioritară 6 „Promovarea incluziunii sociale“, domeniul major de intervenţie 6.2 „Îmbunătăţirea accesului şi a participării grupurilor vulnerabile pe piaţa muncii“. Proiectul are ca obiectiv general stimularea integrării pe piata muncii a 220 de persoane care aparţin categoriilor sociale vulnerabile şi se derulează în Bucureşti, sectorul 6, în perioada 1 octombrie 2013 – 1 aprilie 2015, cu o valoare totală de 1.402.018,96 lei din care finanţarea nerambursabilă este de 1.373.978,58 lei. Persoanele care doresc să beneficieze de aceste servicii gratuite sunt rugate să contacteze Direcţia Generală de Asistenţă Socială şi Protecţia Copilului Sector 6, persoană de contact: Porfir Oana Maria, Asistent PR, tel. 0730.649.539, email: office@dgaspc6.com.

**Libertatea**

**Cursuri gratuite de formare profesională**

## Persoanele cu dizabilităţi din Bucureşti şi Ilfov, care vor un loc de muncă, au ocazia să urmeze cursuri gratuite de formare profesională.

Ele pot învăţa meserii ca: lucrător în comerţ, legător manual, mercantizor, confecţioner asamblor articole textile, peisagist floricultor, dar condiţia este să aibă capacitate de muncă măcar temporar.

Cursurile sunt gratuite, vor avea loc în sectorul 6, toţi participanţii primind un suport financiar în valoare de 500 lei lunar, pe durata frecventării lor.

Proiectul “Şanse egale în comunitatea noastră” e implementat prin intermediul unei finanţări nerambursabile acordată din Fondul Social European (FSE) prin Programul Operaţional Sectorial Dezvoltarea Resurselor Umane 2007-2013.

Detalii, aflaţi la tel. 0730.649.539, de la Oana Porfir, reprezentantă a Direcţiei Generale de Asistenţă Socială şi Protecţia Copilului Sector 6.

**Ring**

**Mii de cereri de protecţie în cazuri de violenţă domestică**
Mii de cereri de protecţie în cazuri de violenţă domestică 17 afisari 28-08-2014 de ﻿Ziarul ring Mii de cereri de protecţie în cazuri de violenţă domestică Share on facebook Share on twitter Follow on Google+ 0 Peste 4.000 de cereri de emitere a ordinului de protecţie în cazuri de violenţă în familie au fost înregistrate la instanţe din mai 2012 până în martie 2014. Cele mai multe au fost înregistrate la judecătoriile din Bucureşti. Fiecare cerere se soluţionează, în regim de urgenţă, de către judecătoria de pe raza teritorială în care îşi are domiciliul sau reşedinţa victima.